1. ปัจจัยความเสี่ยง

1. ความเสี่ยงต่อสถานการณ์การท่องเที่ยวในระดับสากล ซึ่งเป็นผลจากปัจจัยภายนอกบริษัท

ปัจจุบันนับว่าสถานการณ์การท่องเที่ยวในระดับสากลค่อนข้างจะบอบบาง
และได้รับผลกระทบได้โดยง่าย จากปัจจัยภายนอกที่สำคัญ อันได้แก่:-

-   ผลกระทบจากความไม่สงบในภาคใต้ ขณะนี้ยังคงมีความรุนแรงเพิ่มขึ้นจากปีก่อนและจำกัดอยู่ใน
    3 จังหวัด จึงยังไม่น่าส่งผลกระทบทำให้จำนวนนักท่องเที่ยวลดลง
    แต่หากมีความรุนแรงเพิ่มมากขึ้น หรือขอบเขตพื้นที่ความไม่สงบขยายตัวเพิ่มมากขึ้น
    อาจเป็นปัจจัยเสี่ยงอย่างหนึ่ง

-   ผลกระทบจากปัจจัยทางการเมืองที่มีการชุมนุมประท้วงต่อรัฐบาล ปัจจัยลบดังกล่าว
    ได้เคยส่งผลกระทบต่อการท่องเที่ยวระดับสากลในหลายประเทศไม่เว้นแม้แต่ประเทศไทย
    แต่อย่างไรก็ตามภาครัฐบาลได้พยายามทุกวิถีทางที่จะประชาสัมพันธ์การท่องเที่ยว
    ทั้งในระดับสากลและในระดับประเทศ อาทิ โครงการไทยเที่ยวไทย Unseen in Thailand
    รวมถึงการเปิดเสรีสายการบินเพื่อให้เกิดการแข่งขันในการขาย
    และให้บริการลูกค้าที่มาท่องเที่ยวได้อย่างมีประสิทธิภาพมากขึ้น

2. ความเสี่ยงในนโยบายภาครัฐบาล

ปี 2548 เป็นปีที่ภาครัฐบาลให้ความสำคัญต่อธุรกิจการท่องเที่ยวอย่างมาก
เพื่อนำรายได้เข้าประเทศ
ซึ่งสอดคล้องกับแผนงานของบริษัทที่กำลังจะปรับฐานลูกค้าให้เป็นกลุ่มลูกค้าที่มีกำลังซื้อมากขึ้น
จึงทำให้บริษัทมีความมั่นใจในการดำเนินงานตามนโยบายการปรับฐานลูกค้ามากขึ้น
แต่ก็อาจทำให้ลูกค้าที่มาใช้บริการลดลงได้
และหากภาครัฐบาลมีการเปลี่ยนแปลงนโยบายด้านการท่องเที่ยวต่างไปจากปัจจุบัน
อาจทำให้เกิดความเสี่ยงได้

3. ความเสี่ยงจากการปรับปรุงสัดส่วนฐานลูกค้า

จากนโยบายการปรับฐานลูกค้าของบริษัทฯ ทั้งโรงแรมเอเชีย กรุงเทพ โรงแรมเอเชียพัทยา และ
โรงแรมเอเชียแอร์พอร์ท ซึ่งมีการปรับอัตราค่าห้องพักเพิ่มขึ้นและมีการแข่งขันค่อนข้างมาก
อาจทำให้อัตราการเข้าพักเฉลี่ยลดลง และอาจทำให้รายได้จากการดำเนินงานลดลง
ถือเป็นปัจจัยเสี่ยงอย่างหนึ่ง

4. ความเสี่ยงด้านความสามารถในการชำระคืนหนี้สินระยะยาว
ตามแผนปรับปรุงโครงสร้างหนี้กับกลุ่มเจ้าหนี้

และสถาบันการเงิน

ณ วันที่ 31 ธันวาคม 2548 บริษัทฯ และบริษัทย่อย มีหนี้สินระยะยาวที่ปรับโครงสร้างหนี้แล้วทั้งสิ้น
2,061.96 ล้านบาท โดยในรอบปี 2548 ที่ผ่านมา บริษัทฯ และบริษัทย่อย
มีผลประกอบการอยู่ในเกณฑ์ที่ดีขึ้นและสามารถมีกระแสเงินสดเพียงพอ
ชำระคืนเงินต้นและดอกเบี้ยได้ตามสัญญา

อย่างไรก็ดี ในสัญญาปรับปรุงโครงสร้างหนี้ดังกล่าว
มีจำนวนที่ต้องชำระคืนให้แก่กลุ่มเจ้าหนี้สถาบันการเงินเพิ่มขึ้นทุกปี โดยบริษัทฯคาดว่า
จะสามารถปรับเพิ่มรายรับ และมีกระแสเงินสดเพียงพอต่อการชำระหนี้
แต่ทั้งนี้หากปีใดปีหนึ่งเกิดวิกฤตการณ์กับประเทศไทย หรือทั่วโลก
ที่ทำให้อุตสาหกรรมท่องเที่ยวได้รับผลกระทบ บริษัทฯ อาจไม่สามารถมีรายรับเพิ่มเพียงพอชำระหนี้
ตามแผนปรับปรุงโครงสร้างหนี้ ซึ่งทำให้บริษัทฯ มีความเสี่ยงในกรณีนี้

บริษัทฯ มีมาตรการรองรับความเสี่ยง คือ หากเกิดวิกฤตการณ์
หรือมีความเปลี่ยนแปลงอย่างรุนแรงจนกระทบต่อรายรับ บริษัทฯ
อาจจำเป็นต้องขอเจรจาปรับโครงสร้างหนี้กับกลุ่มเจ้าหนี้อีกครั้ง

5. ความเสี่ยงจากการมีขาดทุนสะสมจำนวนมากจนกระทบความสามารถในการจ่ายเงินปันผล

จากงบการเงินงวดบัญชีปี 2548 บริษัทฯ มีผลการดำเนินงานดีกว่างวดเดียวกันของปีก่อน
โดยมีผลขาดทุนลดลง และจากการปรับปรุงโครงสร้างหนี้ของบริษัทย่อย AA กับ บบส.สุขุมวิท
ยังทำให้ภาระดอกเบี้ยจ่ายจากเงินยืมลดลง จนอาจทำให้ผลการดำเนินงานของบริษัทฯ
มีผลกำไรในปีต่อไปได้ และทำให้สามารถลดจำนวนขาดทุนสะสมได้ แต่การลงทุนใน ASIA
ยังคงมีความเสี่ยงจากการที่ไม่สามารถจ่ายเงินปันผลแก่ผู้ลงทุนได้

6. ความเสี่ยงต่อการวางแผนฟื้นฟูการปฏิบัติตามแผน

เนื่องจาก ตั้งแต่ปีบัญชี 2544 ถึงปี 2548 บริษัทมีผลประกอบการในส่วนของผู้ถือหุ้นติดลบ
ทำให้บริษัทฯ ขาดคุณสมบัติเป็นบริษัทจดทะเบียน
ซึ่งบริษัทได้ดำเนินการฟื้นฟูกิจการตามขั้นตอนของตลาดหลักทรัพย์แห่งประเทศไทย
และต่อมาบริษัทได้ดำเนินการตามแผนฟื้นฟูกิจการจนถึงปัจจุบัน ณ วันที่ 31 ธันวาคม 2548
บริษัทมีส่วนของผู้ถือหุ้นเท่ากับ 841.33 ล้านบาท แ ละผลประกอบการมีกำไรจากิจกรรมปกติงวดปี
2548 เท่ากับ 83.40 ล้านบาท ทำให้ความเสี่ยงต่อการฟื้นฟูกิจการลดลง
โดยบริษัทคาดว่าจะสามารถขออนุญาตต่อตลาดหลักทรัพย์ฯ
ให้นำหุ้นของบริษัทกลับเข้าซื้อขายในตลาดฯไ ด้ภายในไตรมาส 1 ของปี 2549

7. ความเสี่ยงที่จะได้รับผลกระทบทางธุรกิจต่อ AA
หลังจากรัฐบาลเลิกใช้สนามบินดอนเมืองเป็นสนามบิน

ระหว่างประเทศ

AA ซึ่งเป็นบริษัทย่อย มีกลุ่มลูกค้าบางส่วนใช้บริการเนื่องจากทำเลที่ตั้งอยู่ใกล้สนามบินดอนเมือง
แต่ในช่วงปี 2549 รัฐบาลจะย้ายสนามบินจากดอนเมืองไปสนามบินแห่งใหม่ คือ “สุวรรณภูมิ” ดังนั้น
กลุ่มลูกค้าที่เคยใช้บริการ AA เนื่องจากอยู่ใกล้สนามบิน อาจลดลงหรือหายไป